**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL VIEŠAME AUKCIONE PARDUODAMO KLAIPĖDOS MIESTO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ sąrašO PATVIRTINIMO“**

 **PROJEKTO**

**1. Sprendimo projekto esmė, tikslai ir uždaviniai.**

Šio sprendimo projekto tikslas patvirtinti savivaldybei nuosavybės teise priklausančio savivaldybės funkcijų įgyvendinimui nereikalingo nekilnojamojo turto ir kitų nekilnojamųjų daiktų sąrašą, kad būtų galima jį parduoti ir gauti pajamas į savivaldybės biudžetą.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis: Lietuvos Respublikos Vyriausybės 2014 m. spalio 28 d. nutarimo Nr. 1179 „Dėl viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“ I skyriaus 3.2. punktu „Viešame aukcione parduodamo nekilnojamojo turto ir kitų nekilnojamųjų daiktų sąrašą tvirtina savivaldybės taryba – kai nekilnojamasis turtas ir kiti nekilnojamieji daiktai nuosavybės teise priklauso savivaldybei“, III skyriaus 11 punktu „Viešame aukcione parduodamo savivaldybių nekilnojamojo turto ir kitų nekilnojamųjų daiktų sąrašo arba savivaldybių tarybų patvirtinto Viešame aukcione parduodamo savivaldybių nekilnojamojo turto ir kitų nekilnojamųjų daiktų sąrašo pakeitimo projektus rengia savivaldybių administracijos“ ir III skyriaus 21 punktu „projekte nurodomas savivaldybės nekilnojamasis turtas (unikalus numeris, adresas), kiti nekilnojamieji daiktai (juos identifikuojantys duomenys) ir turto (daikto) likutinė vertė“.

Šiuo sprendimu bus naikinamas Klaipėdos miesto savivaldybės tarybos 2019 m. sausio 31 d. sprendimas Nr. T2-7 „Dėl viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo“ ir patvirtintas naujas savivaldybei nuosavybės teise priklausančių savivaldybės funkcijų įgyvendinimui nereikalingo nekilnojamojo turto ir kitų nekilnojamųjų daiktų sąrašas. Naujame savivaldybei nuosavybės teise priklausančių savivaldybės funkcijų įgyvendinimui nereikalingo nekilnojamojo turto ir kitų nekilnojamųjų daiktų sąraše esantys objektai nuo 1 iki 11 punkto įtraukti Klaipėdos miesto savivaldybės tarybos 2019 m. sausio 31 d. sprendimas Nr. T2-7 „Dėl viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo“ pagrindu, objektai nuo 12 iki 36 punkto įtraukti remiantis Klaipėdos miesto savivaldybės administracijos direktoriaus 2018 m. vasario 1 d. įsakymu Nr. AD2-83 ,,Dėl patalpų pripažinimo nereikalingomis arba netinkamomis (negalimomis) naudoti‘‘ ir 2019 m. rugsėjo 10 d. įsakymu Nr. AD2-1539 „Dėl patalpų pripažinimo nereikalingomis arba netinkamomis (negalimomis) naudoti“. Minėtų įsakymų pagrindu patalpos pripažintos netinkamomis (negalimomis) naudoti savivaldos funkcijoms vykdyti.

Pastatui Rumpiškės g. 14, Klaipėdoje priskirtas 0,0923 ha žemės sklypas ir žemės sklypui nustatytas kelio servitutas-teisė važiuoti transporto priemonėms (tarnaujantis daiktas), plotas 0,0108 ha. Pastatams Liepojos g. 15, Klaipėdoje priskirtas 0,0926 ha žemės sklypas.

**3. Kokių rezultatų laukiama.**

Įrašius objektus į viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašą, atsiranda galimybė objektus parduoti. Privatizavus minėtą turtą, bus gautos pajamos į savivaldybės biudžetą.

**4. Sprendimo projekto rengimo metu gauti specialistų vertinimai.** Juridinio skyriaus.

**5. Išlaidų sąmatos, skaičiavimai, reikalingi pagrindimai ir paaiškinimai.** Nėra.

**6. Lėšų poreikis sprendimo įgyvendinimui.**

Lėšos projekto įgyvendinimui nereikalingos.

**7. Galimos teigiamos ar neigiamos sprendimo priėmimo pasekmės.**

Atsiranda galimybė objektus parduoti.

Turto skyriaus vedėjas Edvardas Simokaitis